П Р О Т О К О Л   № 9
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 03.06.2019 г.

Днес, 03.06.2019 г. /понеделник/ от 11.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова - отсъства

ЧЛЕНОВЕ:	Боян Новански – зам. председател
			Боян Магдалинчев 
				Стефан Гроздев - отсъства  
				Севдалин Мавров

На заседанието присъстват: експертният сътрудник на комисията Стефка Тодорова – младши експерт ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:
1. ОТНОСНО: Уведомление вх. № ВСС-5088/19.04.2019 г. от председателя на Окръжен съд – Смолян за трансформиране на 1 /една/ щ.бр. „съдебен секретар“ в 1 /една/ щ.бр. „съдебен помощник“ и преназначаване на съдебен служител, на основание чл. 343, ал. 2 от ЗСВ и положително Становище № ВСС-5088 от 10.05.2019 г. на Комисия „Бюджет и финанси“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1 НЕ ВЪЗРАЗЯВА председателят на Окръжен съд – Смолян да извърши трансформиране на 1 /една/ щ.бр. „съдебен секретар“ в 1 /една/ щ.бр. „съдебен помощник“ и преназначаване на съдебен служител, на основание чл. 343, ал. 2 от ЗСВ.
	1.2. Приема за сведение становище № ВСС-5088/10.05.2019 г. на Комисия „Бюджет и финанси“.
	1.3. Изпраща решението на председателя на съда по компетентност.

2. ОТНОСНО: Искане вх. № ВСС-5997/16.05.2019 г. на председателя на Районен съд – Провадия за становище по прилагането на чл. 343, ал. 2 от ЗСВ.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Остава искането БЕЗ РАЗГЛЕЖДАНЕ.
2.2. Искането е от компетентността на председателя на Районен съд – Провадия. 

3. ОТНОСНО: Решение на Комисия „Управление на собствеността“ от 15.05.2019 г. относно доклад на директора на дирекция „УССВ“ за сключване на граждански договор с физическо лице за обобщаване на наличната документация в отдел „Инвестиции и строителство“ и отдел „Управление на собствеността“ и създаване на досиета на недвижимите имоти. /вх. № ВСС-6064/17.05.2019 г./
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. ДАВА СЪГЛАСИЕ за сключване на граждански договор за срок от 6 месеца с физическо лице за обобщаване на наличната документация в отдел „Инвестиции и строителство“ и отдел „Управление на собствеността“ и създаване на досиета на недвижимите имоти. 

4. ОТНОСНО: Писмо от Калина Чапкънова – ръководител проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“ с приложени коригирани модели на документи, съобразно изразени становища от прокурорите в страната. /вх. № ВСС-9994/14.05.2019 г./
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение и изразява ПРИНЦИПНО СЪГЛАСИЕ по така предложените документи, съобразени със законовите изисквания:
		1. Методика за оценка на натовареността на съдебните служители.
		2. Модел за интеграция на механизма за определяне нормата за натовареност на съдебните служители с процесите на управление на човешките ресурси и на бюджетното планиране.
		3. Правила за оценка на натовареността на съдебните служители в органите на съдебната власт.
		4. Дейности (присъщи и допълнителни) и техните времеви стойности за служители от общата администрация на съдилищата.
4.2. Предвид започналия, но неприключил процес по оптимизиране на съдилищата в Република България, документите по т. 4.1. следва да бъдат коригирани, адаптирани и съобразени с решенията на ВСС, предвид промяната на съдебната карта.
4.3. ИЗПРАЩА решението на г-жа Калина Чапкънова – ръководител на проекта.

5. ОТНОСНО: Уведомление  вх.  № ВСС-6318/23.05.2019 г. от главния секретар на Върховния касационен съд за извършване на външна услуга от физическо лице – доц. Станислав Костов, изразяваща се в провеждането на обучение под формата лекции на тема „Международно частно право на ЕС. Правна система на ЕС“.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Приема за сведение уведомлението от главния секретар на Върховния касационен съд за извършване на външна услуга от физическо лице – доц. Станислав Костов, изразяваща се в провеждането на обучение под формата лекции на тема „Международно частно право на ЕС. Правна система на ЕС“.

6. ОТНОСНО: Становище от Комисия „Бюджет и финанси“ по протокол № 14/29.05.2019 г. по предложение вх. № 5544/07.05.2019 г. на председателя на Върховния касационен съд за изменение на Класификатора на длъжностите в администрацията на съдилищата.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1 Предлага на Съдийската колегия да приеме следното решение:

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	ИЗДАВА, на основание чл. 341, ал. 1 от Закона за съдебната власт Класификатор на длъжностите в администрацията на съдилищата.

МОТИВИ: Предложението за увеличаване на възнагражденията на определени длъжности от администрацията на съдилищата е вследствие на установени разлики със сега действащия Класификатор на длъжностите в администрацията на ПРБ, утвърден с  протокол № 7 от 27.02.2019 г., както и разликата между средните възнаграждения за същите или сходни длъжностите в страната и определените, съгласно действащия към момента Класификатор, утвърден с протокол № 3 от 29.01.2019 г., които са по-ниски от средните за страната, поради което на обявените конкурси или не се явяват кандидати с доказани професионални качества и опит и конкурсните комисии не класират кандидати за съответната длъжност или поради неконкурентно /неадекватно/ на пазара на труда възнаграждение, класираните кандидати заемат длъжността за кратко като прекратяват трудовите правоотношения. 
Измененията са както следва:
1. Увеличаване размера на минималните възнаграждения в Раздел IV Технически длъжности:
- За длъжността „чистач“ за ВКС и ВАС, ред 31, в горния диапазон „до“ да бъде 710 лв.;
- За длъжността „технически изпълнител“ (огняр, пазач и др.)“ за ВКС и ВАС, ред 32, в горния диапазон „до“ да бъде 710 лв.
2. Увеличаване размера на възнагражденията в Раздел V Учебни бази – Специфични длъжности:
- За длъжността „ръководител учебен център“, ред 33, да бъде в диапазон „от“ – 1849 лв. „до“ – 2310 лв.;
- За длъжността „главен готвач“, ред 34, да бъде в диапазон „от“ – 967 лв. „до“ – 1224 лв.;
- За длъжността „помощник-готвач“, ред 35, да бъде в диапазон „от“ – 767 лв. „до“ – 950 лв.;
- За длъжността „работник кухня“, ред 36, в горния диапазон „до“ да бъде 710 лв.;
- За длъжността „барман“, ред 37, в горния диапазон „до“ да бъде 726 лв.;
- За длъжността „сервитьор“, ред 38, в горния диапазон „до“ да бъде 710 лв.;
- За длъжността „камериер“, ред 40, в горния диапазон „до“ да бъде 710 лв.

6.2. ВНАСЯ предложението в заседание на Съдийската колегия на Висшия съдебен съвет,  насрочено на 11.06.2019 г., за разглеждане и произнасяне. 

7. ОТНОСНО: Искане вх. № ВСС-6613/30.05.2019 г. на председателя на Окръжен съд – Стара Загора за даване на съгласие за сключване на граждански договор с вършен изпълнител за поддръжка на телефонната централа в сградата на Съдебна палата – Стара Загора.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ДАВА СЪГЛАСИЕ председателят на Окръжен съд – Стара Загора да сключи граждански договор с външен изпълнител за срок от 3 /три/ години за поддръжка на телефонната централа в сградата на Съдебна палата – Стара Загора.
7.2. ИЗПРАЩА решението на Комисия „Бюджет и финанси“, за становище.

ЗАМ. ПРЕДСЕДАТЕЛ 
НА КОМИСИЯТА:        /п/
 				   БОЯН НОВАНСКИ

 		 ЧЛЕНОВЕ:
					Боян Магдалинчев……/п/….…...

						Севдалин Мавров……/п/……….